Návrh ROZHODNUTIE RADY o uzavretí protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova /* COM/2014/0190 final - 2014/0115 (NLE) */





DÔVODOVÁ SPRÁVA 1. KONTEXT NÁVRHU Rada poverila Európsku komisiu rokovaním v mene Európskej únie o obnovení protokolu k Dohode o partnerstve v sektore rybolovu s Demokratickou republikou Svätého Tomáša a Princovho ostrova. Na záver týchto rokovaní bol 19. decembra 2013 rokovacími stranami parafovaný návrh nového protokolu. Nový protokol sa vzťahuje na obdobie 4 rokov odo dňa predbežného vykonávania protokolu stanoveného v článku 14 – konkrétne odo dňa podpisu uvedeného nového protokolu. Hlavným cieľom protokolu k dohode je poskytnúť plavidlám Európskej únie rybolovné možnosti vo vodách Svätého Tomáša a Princovho ostrova v rámci dostupného prebytku a s prihliadnutím na najlepšie dostupné vedecké názory a odporúčania Medzinárodnej komisie pre zachovanie atlantických tuniakov (ICCAT). Komisia okrem iného vychádzala z výsledkov hodnotenia ex post predchádzajúceho protokolu, ktoré vykonali externí experti. Ďalším cieľom je posilniť v záujme oboch strán spoluprácu medzi Európskou úniou a Demokratickou republikou Svätého Tomáša a Princovho ostrova na podporu udržateľnej rybárskej politiky a zodpovedného využívania rybolovných zdrojov v rybolovnej oblasti Svätého Tomáša a Princovho ostrova. V tomto protokole sa stanovujú rybolovné možnosti v týchto kategóriách: – 28 plavidiel na lov tuniakov vakovou sieťou, – 6 plavidiel s lovnými šnúrami na lov na hladine. Komisia na základe uvedených skutočností navrhuje, aby Rada so súhlasom Parlamentu prijala rozhodnutie o uzavretí tohto nového protokolu. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU V rámci posúdenia protokolu 2011 – 2014 prebehli konzultácie so zainteresovanými stranami. Na technických zasadnutiach sa uskutočnili aj konzultácie s odborníkmi z členských štátov. Z týchto konzultácií vyplynulo, že by bolo užitočné zachovať protokol o rybolove s Demokratickou republikou Svätého Tomáša a Princovho ostrova. 3. PRÁVNE PRVKY NÁVRHU Tento postup sa iniciuje súbežne s postupmi týkajúcimi sa rozhodnutia Rady, ktorým sa povoľuje podpísať a predbežne vykonávať samotný protokol, ako aj nariadenia Rady o rozdelení rybolovných možností medzi členské štáty EÚ. 4. VPLYV NA ROZPOČET Ročný finančný príspevok vo výške 710 000 EUR počas prvých 3 rokov a 675 000 EUR na štvrtý rok, a to na základe a) referenčnej tonáže 7 000 ton v prípade sumy za prístup do rybolovnej oblasti vo výške 385 000 EUR počas 3 rokov a 350 000 EUR na štvrtý rok a b) podpory na rozvoj sektorovej rybárskej politiky Svätého Tomáša a Princovho ostrova vo výške 325 000 EUR. Táto podpora je v súlade s cieľmi vnútroštátnej rybárskej politiky a najmä s potrebami Demokratickej republiky Svätého Tomáša a Princovho ostrova v oblasti podpory maloobjemového rybolovu a boja proti nezákonnému rybolovu. 2014/0115 (NLE) Návrh ROZHODNUTIE RADY o uzavretí protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 6 písm. a) a článkom 218 ods. 7, so zreteľom na návrh Európskej komisie, so zreteľom na súhlas Európskeho parlamentu[1], keďže: (1) Rada 23. júla 2007 prijala nariadenie (ES) č. 894/2007[2] o uzavretí Dohody o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (ďalej len „ dohoda “). (2) Rada 12. júla 2011 prijala rozhodnutie 2011/420/EÚ[3] o uzavretí protokolu[4], ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova. Takto uzavretý protokol sa vzťahuje na obdobie troch rokov a jeho platnosť vyprší 12. mája 2014. (3) Európska únia prerokovala s Demokratickou republikou Svätého Tomáša a Princovho ostrova nový protokol na obdobie štyroch rokov, ktorý poskytuje plavidlám Únie rybolovné možnosti vo vodách, nad ktorými vykonáva Demokratická republika Svätého Tomáša a Princovho ostrova svoju zvrchovanosť alebo jurisdikciu v oblasti rybolovu. (4) Tento nový protokol bol podpísaný v súlade s rozhodnutím 2014/ /EÚ[5] a predbežne sa vykonáva odo dňa jeho podpisu. (5) Nový protokol by sa mal schváliť v mene Únie. (6) Dohodou sa zriaďuje spoločný výbor, ktorý je zodpovedný za monitorovanie vykonávania dohody. Spoločný výbor môže okrem toho v súlade s protokolom schváliť niektoré zmeny protokolu. S cieľom uľahčiť odsúhlasenie takýchto zmien je vhodné splnomocniť Komisiu, aby tieto zmeny mohla za určitých podmienok schvaľovať podľa zjednodušeného postupu, PRIJALA TOTO ROZHODNUTIE: Článok 1 Týmto sa v mene Únie schvaľuje protokol dohodnutý medzi Európskou úniou a Demokratickou republikou Svätého Tomáša a Princovho ostrova, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova. Znenie protokolu je v prílohe I k tomuto rozhodnutiu. Článok 2 Predseda Rady vykoná v mene Únie oznámenie podľa článku 15 protokolu. Článok 3 V súlade s ustanoveniami a podmienkami podľa prílohy II k tomuto rozhodnutiu, Európska Komisia je splnomocnená schvaľovať v mene Únie zmeny protokolu prijaté spoločným výborom. Článok 4 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Ú. v. EÚ C [...], [...], s. [...]. [2] Ú. v. EÚ L 205, 7.8.2007, s. 35. [3] Ú. v. EÚ L 188, 19.7.2011, s. 1. [4] Ú. v. EÚ L 136, 24.5.2011, s. 5. [5] Ú. v. EÚ L [...], [...], s. [...]. Príloha I PROTOKOL, ktorým sa stanovujú rybolovné možnosti a finančné protiplnenie podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova Článok 1 Obdobie vykonávania a rybolovné možnosti 1. S cieľom umožniť rybolov druhov migrujúcich na veľké vzdialenosti (druhy uvedené v prílohe 1 k Dohovoru Organizácie Spojených národov o morskom práve z roku 1982), s výnimkou druhov chránených alebo zakázaných komisiou ICCAT, sa na obdobie štyroch rokov od prvého dňa predbežného vykonávania stanovujú rybolovné možnosti pre plavidlá Európskej únie podľa článku 5 dohody o partnerstve v sektore rybolovu. 2. Rybolovné možnosti sa poskytujú pre: a) 28 plavidiel na lov tuniakov vakovou sieťou, b) 6 plavidiel s lovnými šnúrami na lov na hladine. 3. Odsek 1 sa uplatňuje s výhradou ustanovení článkov 5, 6, 7 a 8 tohto protokolu. 4. Na základe článku 6 dohody rybárske plavidlá plaviace sa pod vlajkou členského štátu Európskej únie môžu vykonávať rybolovné činnosti vo vodách Demokratickej republiky Svätého Tomáša a Princovho ostrova, len ak sú držiteľmi oprávnenia na rybolov (licencie na rybolov) vydaného v rámci tohto protokolu. Článok 2 Finančné protiplnenie – podrobné pravidlá týkajúce sa platby 1. Finančné protiplnenie uvedené v článku 7 dohody o partnerstve v sektore rybolovu sa stanovuje na obdobie uvedené v článku 1 vo výške 2 805 000 EUR. 2. Finančné protiplnenie zahŕňa: a) ročnú sumu za prístup do výhradnej hospodárskej zóny (VHZ) Demokratickej republiky Svätého Tomáša a Princovho ostrova vo výške 385 000 EUR počas prvých troch rokov a 350 000 EUR za štvrtý rok, pričom táto suma zodpovedá referenčnej tonáži 7 000 ton ročne a b) osobitnú sumu 325 000 EUR ročne počas 4 rokov na podporu vykonávania sektorovej rybárskej politiky Demokratickej republiky Svätého Tomáša a Princovho ostrova. 3. Odsek 1 sa uplatňuje s výhradou ustanovení článkov 3, 4, 5, 7 a 8 tohto protokolu a článkov 12 a 13 dohody o partnerstve v sektore rybolovu. 4. Finančné protiplnenie uvedené v odseku 1 vypláca Európska únia vo výške 710 000 EUR ročne počas troch prvých rokov a vo výške 675 000 EUR za štvrtý rok, čo zodpovedá celkovému súčtu ročných súm uvedených v odseku 2 písm. a) a b). 5. Ak celkové ročné množstvo úlovkov plavidiel Európskej únie vo vodách Demokratickej republiky Svätého Tomáša a Princovho ostrova prekročí ročnú referenčnú tonáž uvedenú v bode 2, celková výška ročného finančného protiplnenia sa zvýši za každú ďalšiu tonu úlovku o 55 EUR v prvých troch rokoch a 50 EUR v štvrtom roku. Celková ročná suma, ktorú zaplatí Európska únia, však nesmie prekročiť dvojnásobok sumy uvedenej v odseku 2 písm. a). Ak množstvá ulovené plavidlami Európskej únie prekročia množstvá zodpovedajúce dvojnásobku celkovej ročnej sumy, suma za množstvo, ktoré presahuje túto hranicu, sa zaplatí v nasledujúcom roku. 6. Platba za prvý rok sa vykoná najneskôr deväťdesiat (90) dní od prvého dňa predbežného vykonávania protokolu a platba za ďalšie roky najneskôr k výročnému dátumu nadobudnutia platnosti protokolu. 7. O použití finančného príspevku uvedeného v odseku 2 písm. a) rozhodujú v rámci svojej výlučnej právomoci orgány Demokratickej republiky Svätého Tomáša a Princovho ostrova. 8. Finančné protiplnenie uvedené v odseku 2 tohto článku sa uhradí na účet štátnej pokladnice vedený v Centrálnej banke Svätého Tomáša a Princovho ostrova, pričom finančné protiplnenie uvedené v odseku 2 písm. b) tohto článku určené na sektorovú podporu sa poskytne Riaditeľstvu pre oblasť rybárstva. Orgány Demokratickej republiky Svätého Tomáša a Princovho ostrova každoročne oznámia Európskej komisii bankové údaje účtu. Článok 3 Podpora udržateľného a zodpovedného rybolovu vo vodách Demokratickej republiky Svätého Tomáša a Princovho ostrova 1. Strany sa najneskôr tri (3) mesiace po nadobudnutí platnosti protokolu dohodnú v rámci spoločného výboru stanoveného v článku 9 dohody o partnerstve v sektore rybolovu na viacročnom sektorovom programe a na podmienkach jeho uplatňovania, a to najmä na: a) ročných a viacročných usmerneniach, podľa ktorých sa použije finančné protiplnenie uvedené v článku 2 ods. 2 písm. b); b) ročných a viacročných cieľoch, ktoré treba splniť v záujme prechodu na udržateľný a zodpovedný rybolov, so zreteľom na priority Demokratickej republiky Svätého Tomáša a Princovho ostrova vyjadrené v rámci vnútroštátnej rybárskej politiky alebo v rámci iných politík, ktoré súvisia s prechodom na udržateľný a zodpovedný rybolov alebo naň majú vplyv, najmä v oblasti podpory maloobjemového rybolovu, dohľadu, kontroly a boja proti nezákonnému, nenahlásenému a neregulovanému rybolovu (NNN); c) kritériá a postupy, ktoré treba uplatňovať, aby bolo možné každoročne vyhodnotiť dosiahnuté výsledky. 2. Každú navrhovanú úpravu viacročného sektorového programu musia schváliť strany v rámci spoločného výboru. 3. Orgány Demokratickej republiky Svätého Tomáša a Princovho ostrova môžu každý rok rozhodnúť o použití dodatočnej sumy, ktorá sa pridá k časti finančného protiplnenia uvedenej v článku 2 ods. 2 písm. b) na účely plnenia viacročného programu. O tomto použití musí informovať Európsku únii najneskôr do dvoch (2) mesiacov pred výročným dátumom nadobudnutia platnosti tohto protokolu. 4. Obidve strany vykonávajú každý rok hodnotenie výsledkov plnenia viacročného sektorového programu. Ak toto hodnotenie ukáže, že ciele financované priamo z časti finančného protiplnenia uvedenej v článku 2 ods. 2 písm. b) tohto protokolu sa neplnia uspokojivo, Európska komisia si vyhradzuje právo revidovať túto časť finančného protiplnenia s cieľom zosúladiť sumu pridelenú na plnenie programu s dosiahnutými výsledkami. Článok 4 Vedecká spolupráca v záujme zodpovedného rybolovu 1. Obe strany sa zaväzujú, že budú podporovať zodpovedný rybolov vo vodách Demokratickej republiky Svätého Tomáša a Princovho ostrova na základe zásady nediskriminácie medzi jednotlivými flotilami pôsobiacimi v týchto vodách. 2. Počas obdobia, na ktoré sa tento protokol vzťahuje, sa Európska únia a Demokratická republika Svätý Tomáš a Princov ostrov zaväzujú spolupracovať pri dohľade nad stavom rybolovných zdrojov v rybolovnej oblasti Svätého Tomáša a Princovho ostrova. 3. Obe strany sa zaväzujú podporovať spoluprácu v oblasti zodpovedného rybolovu v stredoafrickom regióne. Obe strany sa zaväzujú dodržiavať všetky odporúčania a uznesenia Medzinárodnej komisie pre zachovanie atlantických tuniakov (ICCAT). 4. V súlade s článkom 4 dohody o partnerstve v sektore rybolovu, na základe odporúčaní a uznesení prijatých v rámci ICCAT a so zreteľom na najlepšie dostupné vedecké poznatky sa strany vzájomne radia v rámci spoločného výboru stanoveného v článku 9 dohody o partnerstve v sektore rybolovu s cieľom prijať opatrenia na udržateľné riadenie rybolovných zdrojov, na ktoré sa vzťahuje tento protokol a ktoré ovplyvňujú činnosti plavidiel Európskej únie. Článok 5 Revízia rybolovných možností a technických opatrení po vzájomnej dohode 1. Rybolovné možnosti uvedené v článku 1 možno po vzájomnej dohode revidovať, ak sa v odporúčaniach a uzneseniach, ktoré prijala ICCAT, potvrdí, že táto zmena zaručuje udržateľné riadenie rybolovných zdrojov uvedených v tomto protokole. V takom prípade sa finančné protiplnenie uvedené v článku 2 ods. 2 písm. a) zreviduje úmerne a pro rata temporis. Celková ročná suma finančného protiplnenia uhradená Európskou úniou však nesmie prekročiť dvojnásobok sumy uvedenej v článku 2 ods. 2 písm. a). 2. Spoločný výbor môže v prípade potreby po vzájomnej dohode posúdiť a upraviť ustanovenia týkajúce sa podmienok vykonávania rybolovu, ako aj podrobné pravidlá vykonávania tohto protokolu a prílohy k nemu. Článok 6 Nové rybolovné možnosti 1. Pokiaľ ide o druhy rybolovu, na ktoré sa nevzťahuje tento protokol, orgány Demokratickej republiky Svätého Tomáša a Princovho ostrova môžu vyzvať Európsku úniu, aby zvážila možnosť takéhoto rybolovu na základe výsledkov vedeckého výskumu a so zreteľom na najlepšie vedecké názory potvrdené vedeckými expertmi oboch strán. 2. V závislosti od týchto výsledkov a v prípade, že Európska únia vyjadrí záujem o uvedený rybolov, poradia sa obe strany v rámci spoločného výboru pred prípadným vydaním povolenia orgánmi Demokratickej republiky Svätého Tomáša a Princovho ostrova. V prípade potreby sa strany dohodnú na podmienkach, ktoré sa vzťahujú na tieto nové rybolovné možnosti, a ak je to potrebné, zmenia tento protokol a prílohu k nemu. Článok 7 Pozastavenie a revízia vyplácania finančného protiplnenia 1. Finančné protiplnenie uvedené v článku 2 ods. 2 písm. a) a písm. b) možno revidovať alebo pozastaviť, ak nastane jedna alebo viacero z nasledujúcich podmienok: a) vykonávaniu rybolovných činností vo výhradnej hospodárskej zóne Demokratickej republiky Svätého Tomáša a Princovho ostrova bránia nezvyčajné okolnosti vymedzené v článku 2 písm. h) dohody o partnerstve v sektore rybolovu; b) v dôsledku významných zmien vo vymedzení a vykonávaní rybárskej politiky, na základe ktorej bol uzavretý tento protokol, ktorákoľvek zo strán požiada o revíziu ustanovení protokolu s cieľom vykonať ich prípadné úpravy; c) v prípade, že sa zistí porušenie podstatných a základných aspektov ľudských práv v zmysle článku 9 dohody z Cotonou, a po uplatnení postupu stanoveného v článkoch 8 a 96 uvedenej dohody. 2. Európska únia si vyhradzuje právo čiastočne alebo úplne pozastaviť platbu osobitného finančného protiplnenia stanoveného v článku 2 ods. 2 písm. b) tohto protokolu: a) ak sa zistí na základe hodnotenia, ktoré vykoná spoločný výbor, že dosiahnuté výsledky nie sú v súlade s plánom; b) v prípade, že toto finančné protiplnenie nebolo využité. 3. Platba finančného protiplnenia sa obnoví po konzultácii oboch strán a s ich súhlasom ihneď po náprave situácie, ktorá predchádzala udalostiam uvedeným v odseku 1, a/alebo keď to odôvodňujú výsledky finančného plnenia uvedené v odseku 2. Osobitné finančné protiplnenie stanovené v článku 2 ods. 2 písm. b) sa však musí uhradiť do šiestich (6) mesiacov po skončení platnosti protokolu. Článok 8 Pozastavenie vykonávania protokolu 1. Vykonávanie tohto protokolu možno pozastaviť z iniciatívy ktorejkoľvek zo strán, ak nastane jedna alebo viacero týchto podmienok: a) vykonávaniu rybolovných činností vo výhradnej hospodárskej zóne Demokratickej republiky Svätého Tomáša a Princovho ostrova bránia nezvyčajné okolnosti vymedzené v článku 2 písm. h) dohody o partnerstve v sektore rybolovu; b) v dôsledku významných zmien vo vymedzení a vykonávaní rybárskej politiky, na základe ktorej bol uzavretý tento protokol, ktorákoľvek zo strán požiada o revíziu ustanovení protokolu s cieľom vykonať ich prípadné úpravy; c) ak ktorákoľvek zo strán zistí porušenie podstatných a základných aspektov ľudských práv uvedených v článku 9 dohody z Cotonou a po uplatnení postupu stanoveného v článkoch 8 a 96 uvedenej dohody; d) Európska únia neuhradí finančné protiplnenie stanovené v článku 2 ods. 2 písm. a) z iných dôvodov, ako sú dôvody stanovené v článku 8 tohto protokolu; e) medzi stranami došlo k sporu o vykonávanie alebo výklad tohto protokolu. 2. Vykonávanie protokolu možno pozastaviť z iniciatívy ktorejkoľvek zo strán, ak sa spor medzi stranami nepodarilo vyriešiť v rámci konzultácií vedených v spoločnom výbore. 3. Pozastavenie vykonávania protokolu je podmienené tým, že príslušná strana svoj zámer písomne oznámi, a to najmenej tri (3) mesiace pred dátumom, ku ktorému má toto pozastavenie nadobudnúť účinnosť. 4. V prípade pozastavenia budú strany naďalej spolu viesť konzultácie s cieľom dosiahnuť zmier v príslušnom spore. Po dosiahnutí zmieru sa obnoví vykonávanie protokolu a suma finančného príspevku sa zníži úmerne a pro rata temporis v závislosti od času, počas ktorého bolo vykonávanie protokolu pozastavené. Článok 9 Uplatniteľné ustanovenia vnútroštátneho práva 1. Činnosti rybárskych plavidiel Európskej únie pôsobiacich vo vodách Demokratickej republiky Svätého Tomáša a Princovho ostrova sa riadia právnymi predpismi platnými v Demokratickej republike Svätého Tomáša a Princovho ostrova, ak sa v dohode o partnerstve v sektore rybolovu, v tomto protokole a v prílohe a dodatkoch k nej nestanovuje inak. 2. Orgány Demokratickej republiky Svätého Tomáša a Princovho ostrova informujú Európsku komisiu o každej zmene alebo každom novom právnom predpise, ktoré sa vzťahujú na sektor rybolovu. 3. Európska komisia informuje orgány Demokratickej republiky Svätého Tomáša a Princovho ostrova o každej zmene alebo každom novom právnom predpise, ktoré sa vzťahujú na rybolovné činnosti diaľkovej flotily Európskej únie. Článok 10 Prechod na elektronickú výmenu informácií 1. Demokratická republika Svätého Tomáša a Princovho ostrova a Európska únia sa zaväzujú v čo najkratšej lehote zaviesť informačné systémy potrebné na elektronickú výmenu všetkých informácií a dokumentov spojených s vykonávaním dohody. 2. Elektronická verzia dokumentu sa bude v každom ohľade považovať za rovnocennú jeho papierovej verzii. 3. Demokratická republika Svätého Tomáša a Princovho ostrova a Európska únia si bezodkladne navzájom oznamujú každú poruchu informačného systému. Informácie a dokumenty spojené s vykonávaním dohody sa v takom prípade automaticky nahrádzajú papierovou verziou. Článok 11 Dôvernosť údajov 1. Demokratická republika Svätého Tomáša a Princovho ostrova a Európska únia sa zaväzujú, že všetky menovité údaje týkajúce sa plavidiel EÚ a ich rybolovných činností, ktoré získajú v rámci dohody, sa budú vždy dôsledne spracovávať v súlade so zásadami dôvernosti a ochrany údajov. 2. Obe strany dbajú na to, aby sa v súlade s ustanoveniami komisie ICCAT pre túto oblasť verejnosti sprístupnili iba súhrnné údaje týkajúce sa rybolovných činností vo vodách Demokratickej republiky Svätého Tomáša a Princovho ostrova. Údaje, ktoré možno považovať za dôverné, môžu príslušné orgány používať výlučne na vykonávanie dohody a na účely riadenia rybolovu, kontroly a dohľadu. Článok 12 Trvanie Tento protokol a príloha k nemu sa vykonávajú počas obdobia 4 rokov odo dňa predbežného vykonávania v súlade s článkami 14 a 15, okrem prípadu odstúpenia podľa článku 13. Článok 13 Odstúpenie 1. V prípade odstúpenia od tohto protokolu príslušná strana písomne oznámi druhej strane svoj zámer odstúpiť od protokolu, a to najmenej šesť (6) mesiacov pred dátumom nadobudnutia platnosti uvedeného odstúpenia. 2. Odoslaním oznámenia podľa predchádzajúceho odseku sa začínajú konzultácie medzi stranami. Článok 14 Predbežné vykonávanie Tento protokol sa predbežne vykonáva odo dňa jeho podpisu, avšak nie skôr ako od 13. mája 2014. Článok 15 Nadobudnutie platnosti Tento protokol a príloha k nemu nadobúdajú platnosť dňom, keď si strany vzájomne oznámia dokončenie postupov potrebných na tento účel. PRÍLOHA K PROTOKOLU PODMIENKY VYKONÁVANIA RYBOLOVU PLAVIDLAMI EURÓPSKEJ ÚNIE V RYBOLOVNEJ OBLASTI SVÄTÉHO TOMÁŠA A PRINCOVHO OSTROVA Kapitola I – Náležitosti týkajúce sa žiadostí o oprávnenia na rybolov a ich vydávania Oddiel 1 Oprávnenia na rybolov Predbežné podmienky na získanie oprávnenia na rybolov 1. Oprávnenie na rybolov (licenciu na rybolov) v rybolovnej oblasti Svätého Tomáša a Princovho ostrova môžu získať iba spôsobilé plavidlá. 2. Aby bolo dané plavidlo spôsobilé, vlastník plavidla, kapitán a samotné plavidlo nesmú mať zakázaný výkon rybolovných činností v Demokratickej republike Svätého Tomáša a Princovho ostrova. Musia dodržiavať právne predpisy vo vzťahu k štátnej správe Demokratickej republiky Svätého Tomáša a Princovho ostrova v tom zmysle, že si splnili všetky predchádzajúce povinnosti vyplývajúce z ich rybolovných činností v Demokratickej republike Svätého Tomáša a Princovho ostrova v rámci dohôd v odvetví rybárstva uzavretých s Európskou úniou. Okrem toho musia splniť ustanovenia nariadenia (ES) č. 1006/2008[1] o oprávneniach na rybolov. 3. Každé plavidlo Európskej únie, ktoré žiada o oprávnenie na rybolov, musí byť zastúpené zamestnancom s pobytom v Demokratickej republike Svätého Tomáša a Princovho ostrova. Meno a adresu tohto zástupcu možno uviesť v žiadosti o oprávnenie na rybolov. Žiadosť o oprávnenie na rybolov 4. Príslušné orgány Európskej únie predložia najmenej pätnásť (15) pracovných dní pred prvým dňom požadovanej platnosti elektronickou cestou ministerstvu rybárstva Demokratickej republiky Svätého Tomáša a Princovho ostrova, a v kópii Delegácii Európskej únie v Gabone, žiadosť za každé plavidlo, ktoré má záujem vykonávať rybolov podľa dohody o partnerstve v sektore rybolovu. Príslušné orgány Európskej únie zašlú originály priamo Demokratickej republike Svätého Tomáša a Princovho ostrova a v kópii Delegácii Európskej únie v Gabone. 5. Na predloženie žiadosti ministerstvu rybárstva treba použiť formulár, ktorého vzor je uvedený v dodatku 1. 6. Ku každej žiadosti o oprávnenie na rybolov sa doložia tieto dokumenty: – doklad o zaplatení paušálneho preddavku na obdobie platnosti oprávnenia; – aktuálnu farebnú fotografiu plavidla z bočného uhla; 7. Poplatok sa uhradí na účet uvedený orgánmi Demokratickej republiky Svätého Tomáša a Princovho ostrova v súlade s článkom 2 ods. 8 protokolu. 8. Poplatky zahŕňajú všetky vnútroštátne a miestne dane s výnimkou prístavných poplatkov a poplatkov za poskytovanie služieb. Vydávanie oprávnenia na rybolov 9. Ministerstvo rybárstva Demokratickej republiky Svätého Tomáša a Princovho ostrova vydáva oprávnenia na rybolov pre všetky plavidlá v lehote 15 pracovných dní po doručení kompletnej dokumentácie stanovenej v bode 6 vlastníkom plavidiel alebo ich zástupcom prostredníctvom Delegácie Európskej únie v Gabone. Zároveň zašle kópiu oprávnenia na rybolov elektronickou cestou vlastníkovi, aby sa nezdržiavala možnosť vykonávať rybolov v oblasti. Túto kópiu možno používať najviac 60 dní od dátumu vydania licencie. Počas tohto obdobia sa kópia považuje za rovnocennú originálu. 10. Každé oprávnenie na rybolov sa vydáva pre konkrétne plavidlo a je neprenosné. 11. Na žiadosť Európskej únie a v prípade preukázaného zásahu vyššej moci sa však oprávnenie plavidla na rybolov nahradí novým oprávnením vydaným pre iné plavidlo rovnakej kategórie, ako je kategória plavidla, ktoré sa má nahradiť, a to bez ďalšieho poplatku. V tomto prípade sa pri výpočte objemu úlovkov na určenie prípadnej dodatočnej platby zohľadní celkový súčet úlovkov oboch plavidiel. 12. Vlastník plavidla, ktoré je potrebné nahradiť, alebo jeho zástupca odovzdá zrušené oprávnenie na rybolov ministerstvu rybárstva Demokratickej republiky Svätého Tomáša a Princovho ostrova prostredníctvom Delegácie Európskej únie v Gabone. 13. Nové oprávnenie na rybolov nadobúda účinnosť dňom, keď vlastník plavidla odovzdá zrušené oprávnenie ministerstvu rybárstva Demokratickej republiky Svätého Tomáša a Princovho ostrova. Prenos oprávnenia na rybolov sa oznámi Delegácii Európskej únie v Gabone. 14. Oprávnenie na rybolov sa musí vždy nachádzať na palube, bez toho, aby bol dotknutý bod 9 tohto oddielu. Oddiel 2 Podmienky oprávnenia na rybolov – poplatky a preddavky 1. Platnosť oprávnení na rybolov je jeden rok. 2. Povinný poplatok pre plavidlá na lov tuniakov vakovou sieťou a plavidlá s lovnými šnúrami na lov na hladine v EUR na tonu ulovenú v rámci rybolovnej oblasti Demokratickej republiky Svätého Tomáša a Princovho ostrova sa stanovuje takto: 55 EUR za prvý a druhý rok vykonávania; 60 EUR za tretí rok vykonávania; 70 EUR za štvrtý rok vykonávania. 3. Oprávnenia na rybolov sa vydávajú po úhrade týchto paušálnych poplatkov príslušným vnútroštátnym orgánom: – pre plavidlá na lov tuniakov vakovou sieťou: – 6 930 EUR na plavidlo, čo zodpovedá poplatku za 126 ton ročne za prvý a druhý rok vykonávania protokolu; – 6 960 EUR na plavidlo, čo zodpovedá poplatku za 116 ton ročne za tretí rok vykonávania protokolu; – 7 000 EUR na plavidlo, čo zodpovedá poplatku za 100 ton ročne za štvrtý rok vykonávania protokolu. – pre plavidlá s lovnými šnúrami na lov na hladine: – 2 310 EUR na plavidlo, čo zodpovedá poplatku za 42 ton ročne za prvý a druhý rok vykonávania protokolu; – 2 310 EUR na plavidlo, čo zodpovedá poplatku za 38,5 ton ročne za tretí rok vykonávania protokolu; – 2 310 EUR na plavidlo, čo zodpovedá poplatku za 33 ton ročne za štvrtý rok vykonávania protokolu. 4. Konečné zúčtovanie poplatkov za rok „n“ stanoví Európska komisia najneskôr šesťdesiat (60) dní po výročnom dátume nadobudnutia platnosti protokolu roku „n+1“, a to na základe hlásení o úlovkoch, ktoré vypracujú jednotliví vlastníci plavidiel a ktoré potvrdia vedecké inštitúty príslušné na overovanie údajov o úlovkoch v členských štátoch, ako sú IRD (Institut de Recherche pour le Développement), IEO (Instituto Español de Oceanografia) a IPIMAR (Instituto Português de Investigaçao Maritima), prostredníctvom Delegácie Európskej únie v Gabone. 5. Toto zúčtovanie sa oznamuje súčasne ministerstvu rybárstva Demokratickej republiky Svätého Tomáša a Princovho ostrova a vlastníkom plavidiel. 6. Každú prípadnú dodatočnú platbu (za ulovené množstvá nad rámec tonáže uvedenej v odseku 4 tohto oddielu) poukážu vlastníci plavidiel príslušným vnútroštátnym orgánom Demokratickej republiky Svätého Tomáša a Princovho ostrova najneskôr tri (3) mesiace po výročnom dátume nadobudnutia platnosti protokolu roku „n+1“ na účet uvedený v oddiele 1 ods. 7 tejto kapitoly, a to na základe sumy za tonu uvedenej v odseku 2 tohto oddielu (55, 60 alebo 70 EUR v závislosti od roku). 7. Ak je však konečné zúčtovanie nižšie ako preddavok podľa bodu 3 tohto oddielu, zvyšnú zodpovedajúcu sumu už vlastník plavidla nemôže dostať späť. Kapitola II – Rybolovné oblasti 1. Plavidlá Európskej únie činné v rámci tohto protokolu vo vodách Demokratickej republiky Svätého Tomáša a Princovho ostrova budú môcť vykonávať svoje rybolovné činnosti plavidlami na lov tuniakov vakovou sieťou a plavidlami s lovnými šnúrami na lov na hladine vo vzdialenosti od 12 000 morských míľ od základnej línie. 2. Súradnicami výhradnej hospodárskej zóny Demokratickej republiky Svätého Tomáša a Princovho ostrova sú súradnice oznámené Demokratickou republikou Svätého Tomáša a Princovho ostrova Organizácii spojených národov 7. mája 1998[2]. 3. Bez výnimky sa zakazuje každá rybolovná činnosť v oblasti určenej na spoločné využívanie Demokratickou republikou Svätého Tomáša a Princovho ostrova a Nigériou vymedzenej súradnicami uvedenými v dodatku 3. Kapitola III – MONITOROVANIE A DOHĽAD Oddiel 1 Režim zaznamenávania úlovkov 1. Kapitáni všetkých plavidiel pôsobiacich v rámci tohto protokolu vo vodách Demokratickej republiky Svätého Tomáša a Princovho ostrova sú povinní oznámiť svoje úlovky ministerstvu rybárstva Demokratickej republiky Svätého Tomáša a Princovho ostrova, aby bolo možné vykonať kontrolu ulovených množstiev, ktoré potvrdzujú príslušné vedecké inštitúty v súlade s postupom uvedeným v kapitole 1 oddiele 2 bode 4 tejto prílohy. Podrobné pravidlá oznamovania úlovkov: 1.1. Plavidlá Európskej únie činné v rámci tohto protokolu vo vodách Svätého Tomáša a Princovho ostrova musia vyplniť hlásenie o úlovkoch, ktorého vzor sa uvádza v dodatku 2 a ktoré vo všetkých ohľadoch zodpovedá informáciám zaznamenaným v lodnom denníku. Kópia hlásenia sa zašle, pokiaľ možno elektronickou poštou, stredisku monitorovania rybolovu (FMC) Demokratickej republiky Svätého Tomáša a Princovho ostrova, a to každý týždeň a pri opustení rybolovnej oblasti Demokratickej republiky Svätého Tomáša a Princovho ostrova. 1.2. Kapitáni plavidiel zašlú kópie lodného denníka ministerstvu rybárstva Demokratickej republiky Svätého Tomáša a Princovho ostrova, ako aj vedeckým inštitútom uvedeným kapitole I oddiele 2 bode 4, a to najneskôr 14 dní po skončení vylodenia dotknutej plavby. 2. Kapitán zapisuje každý deň do hlásenia o úlovkoch množstvo každého druhu označeného jeho trojmiestnym abecedným kódom organizácie OSN pre výživu a poľnohospodárstvo (FAO), uloveného a uloženého na palube, vyjadrené v kilogramoch živej hmotnosti, resp. počtom kusov. Pri každom hlavnom druhu uvádza kapitán aj nulové úlovky. Kapitán takisto zapisuje každý deň do hlásenia o úlovkoch množstvá každého druhu vypustené do mora, vyjadrené v kilogramoch živej hmotnosti, resp. počtom kusov. 3. Hlásenia o úlovkoch sa vyplnia čitateľne a podpíše ich kapitán plavidla. 4. V prípade nedodržania ustanovení tejto kapitoly vláda Demokratickej republiky Svätého Tomáša a Princovho ostrova môže pozastaviť oprávnenie na rybolov plavidla až do splnenia náležitosti a udeliť vlastníkovi plavidla pokutu stanovenú podľa platných právnych predpisov Demokratickej republiky Svätého Tomáša a Princovho ostrova. Táto skutočnosť sa okamžite oznámi Európskej komisii a vlajkovému členskému štátu. 5. Obe strany vyjadrujú spoločnú vôľu zabezpečiť prechod na elektronický systém podávania hlásení o úlovkoch na základe technickej špecifikácie vymedzenej v dodatku 5. Strany sa dohodli, že spolu vymedzia podrobné pravidlá tohto prechodu s cieľom uviesť systém do prevádzky do 1. júla 2015. Oddiel 2 Hlásenie úlovkov: vstup do vôd Demokratickej republiky Svätého Tomáša a Princovho ostrova a opustenie týchto vôd 1. Plavidlá Európskej únie činné v rámci tohto protokolu vo vodách Demokratickej republiky Svätého Tomáša a Princovho ostrova oznámia príslušným orgánom Demokratickej republiky Svätého Tomáša a Princovho ostrova najneskôr šesť (6) hodín vopred svoj zámer vstúpiť do vôd Demokratickej republiky Svätého Tomáša a Princovho ostrova alebo ich opustiť. 2. Pri oznamovaní vstupu/výstupu z VHZ Demokratickej republiky Svätého ostrova a Princovho ostrova musia plavidlá zároveň hlásiť aj svoju pozíciu, ako aj úlovky, ktoré už majú na palube, určené trojmiestnym abecedným kódom FAO, ulovené a uložené na palube, vyjadrené v kilogramoch živej hmotnosti, resp. počtom kusov bez toho, aby boli dotknuté ustanovenia oddielu 2. Tieto hlásenia sa musia podávať elektronickou poštou alebo faxom na adresy, ktoré oznámia orgány Demokratickej republiky Svätého Tomáša a Princovho ostrova. 3. Plavidlo, ktoré bude pristihnuté pri rybolove, o ktorom neinformovalo príslušný orgán Demokratickej republiky Svätého Tomáša a Princovho ostrova, sa bude považovať za plavidlo bez oprávnenia na rybolov a bude znášať dôsledky stanovené vnútroštátnym právom. 4. E-mailová adresa, čísla faxu a telefónu, ako aj údaje o vysielacej frekvencii budú prílohou k oprávneniu na rybolov. Oddiel 3 Prekládka a vylodenie 1. Každé plavidlo Európskej únie pôsobiace v rámci protokolu vo vodách Demokratickej republiky Svätého Tomáša a Princovho ostrova, ktoré vykonáva prekládku úlovkov vo vodách Demokratickej republiky Svätého Tomáša a Princovho ostrova, musí túto činnosť vykonať v kotvisku prístavov Demokratickej republiky Svätého Tomáša a Princovho ostrova. 1.1. Vlastníci týchto plavidiel alebo ich zástupcovia, ktorí chcú vykonať vylodenie alebo prekládku, musia najmenej 24 hodín vopred oznámiť príslušným orgánom Demokratickej republiky Svätého Tomáša a Princovho ostrova tieto informácie: názvy rybárskych plavidiel, v prípade ktorých sa bude vykonávať prekládka alebo vylodenie, meno/názov prepravcu nákladu, tonáž podľa druhov, ktorú treba preložiť alebo vylodiť, dátum prekládky alebo vylodenia, miesto určenia prekladaných alebo vylodených úlovkov. 2. Prekládka sa povoľuje len v nasledujúcich oblastiach: Fernão Dias, Neves, Ana Chaves. 3. Prekládka alebo vylodenie sa považujú za opustenie vôd Demokratickej republiky Svätého Tomáša a Princovho ostrova. Plavidlá sú povinné odovzdať príslušným orgánom Demokratickej republiky Svätého Tomáša a Princovho ostrova hlásenia o úlovkoch a oznámiť im svoj zámer buď pokračovať v rybolove, alebo opustiť vody Demokratickej republiky Svätého Tomáša a Princovho ostrova. 4. Každá činnosť prekládky alebo vylodenia úlovkov, ktorá sa neuvádza v doteraz uvedených bodoch, je vo vodách Demokratickej republiky Svätého Tomáša a Princovho ostrova zakázaná. Každý, kto poruší toto ustanovenia, sa vystavuje sankciám stanoveným v platných právnych predpisoch Demokratickej republiky Svätého Tomáša a Princovho ostrova. Oddiel 4 Satelitný systém monitorovania plavidiel (VMS) 1. Hlásenia o polohe plavidiel – systém VMS Keď sa plavidlá EÚ, ktoré sú držiteľmi licencie, nachádzajú v rybolovnej oblasti Demokratickej republiky Svätého Tomáša a Princovho ostrova, musia byť vybavené satelitným systémom monitorovania plavidiel (Vessel Monitoring System – VMS), ktorý zabezpečuje automatické a nepretržité hlásenie ich polohy, každú hodinu, stredisku monitorovania rybolovu (Centre de Surveillance des Pêches – FMC) ich vlajkového štátu. Každé hlásenie o polohe musí obsahovať: a) identifikáciu plavidla; b) poslednú zemepisnú polohu plavidla (zemepisnú dĺžku, zemepisnú šírku) s presnosťou najmenej na 100 metrov a intervalom spoľahlivosti 99 %; c) dátum a hodinu zaznamenania polohy; d) rýchlosť a kurz plavidla. Každé hlásenie sa musí podať vo formáte, ktorý je uvedený v dodatku 4 k tejto prílohe. Prvá zaznamenaná poloha po vstupe do rybolovnej oblasti Demokratickej republiky Svätého Tomáša a Princovho ostrova sa označí kódom „ENT“. Všetky nasledujúce polohy sa označia kódom „POS“, okrem prvej polohy zaznamenanej po opustení rybolovnej oblasti Demokratickej republiky Svätého Tomáša a Princovho ostrova, ktorá sa označí kódom „EXI“. Stredisko FMC vlajkového štátu zabezpečuje automatické spracovanie a v prípade potreby elektronické zasielanie hlásení o polohe. Hlásenia o polohe sa musia zaznamenávať zabezpečeným spôsobom a uchovávať tri roky. 2. Zasielanie údajov plavidlom v prípade poruchy systému VMS Kapitán sa musí neustále ubezpečovať, že systém VMS jeho plavidla je plne funkčný a že správy o polohe sa správne odosielajú do strediska FMC vlajkového štátu. V prípade poruchy sa systém VMS plavidla opraví alebo nahradí do 10 dní. Po uplynutí tejto lehoty už plavidlo nebude oprávnené vykonávať rybolov v rybolovnej oblasti Demokratickej republiky Svätého Tomáša a Princovho ostrova. Plavidlá, ktoré lovia ryby v oblasti Demokratickej republiky Svätého Tomáša a Princovho ostrova s pokazeným systémom VMS, musia svoju polohu hlásiť elektronickou poštou, rádiokomunikačným zariadením alebo faxom stredisku FMC vlajkového štátu, a to minimálne každé štyri hodiny a s uvedením všetkých povinných informácií. 3. Zabezpečené hlásenie polohy určené Demokratickej republike Svätého Tomáša a Princovho ostrova Stredisko FMC vlajkového štátu automaticky zasiela hlásenia o polohe príslušných plavidiel stredisku FMC Demokratickej republiky Svätého Tomáša a Princovho ostrova. Stredisko FMC vlajkového štátu a stredisko FMC Demokratickej republiky Svätého Tomáša a Princovho ostrova si vymenia kontaktné e-mailové adresy a bezodkladne sa navzájom informujú o každej ich zmene. Zasielanie hlásení o polohe medzi strediskami FMC vlajkového štátu a Demokratickej republiky Svätého Tomáša a Princovho ostrova sa vykonáva elektronicky prostredníctvom zabezpečeného komunikačného systému. Stredisko FMC Demokratickej republiky Svätého Tomáša a Princovho ostrova bezodkladne informuje stredisko FMC vlajkového štátu a Európsku úniu o každom prípade, keď dôjde k prerušeniu prijímania po sebe nasledujúcich hlásení o polohe plavidla, ktoré je držiteľom licencie a neoznámilo svoj odchod z oblasti. 4. Porucha komunikačného systému Demokratická republika Svätého Tomáša a Princovho ostrova sa uistí o kompatibilite svojho elektronického vybavenia s vybavením FMC vlajkového štátu a bezodkladne informuje Európsku úniu o každej poruche vo vysielaní a prijímaní hlásení o polohe s cieľom nájsť v čo najkratšom čase technické riešenie. Kapitán ponesie zodpovednosť za každú preukázanú manipuláciu so systémom VMS plavidla, ktorej cieľom je narušiť jeho fungovanie alebo sfalšovať hlásenia o polohe. Na každé porušenie predpisov sa uplatnia sankcie stanovené v platných právnych predpisoch Demokratickej republiky Svätého Tomáša a Princovho ostrova. 5. Zmena frekvencie zasielania hlásení o polohe Na základe podložených skutočností nasvedčujúcich porušeniu predpisov môže Demokratická republika Svätého Tomáša a Princovho ostrova požiadať stredisko FMC vlajkového štátu, aby počas stanoveného obdobia vyšetrovania skrátilo interval zasielania hlásení o polohe plavidla na tridsať minút, pričom kópiu tejto žiadosti zašle aj Európskej únii. Demokratická republika Svätého Tomáša a Princovho ostrova musí tieto dôkazy bezodkladne zaslať stredisku FMC vlajkového štátu a Európskej únii. Stredisko FMC vlajkového štátu začne bezodkladne zasielať Demokratickej republike Svätého Tomáša a Princovho ostrova hlásenia o polohe v novom určenom intervale. Demokratická republika Svätého Tomáša a Princovho ostrova okamžite informuje stredisko FMC vlajkového štátu o skončení stanoveného obdobia vyšetrovania. Informuje ich potom o prípadných následných činnostiach nadväzujúcich na toto vyšetrovanie. Kapitola IV – Nalodenie námorníkov 1. Vlastníci plavidiel na lov tuniakov a plavidiel s lovnými šnúrami na lov na hladine zamestnávajú štátnych príslušníkov krajín AKT za týchto podmienok a obmedzení: – v prípade flotily plavidiel na lov tuniakov vakovou sieťou musí najmenej 20 % námorníkov nalodených počas rybárskej sezóny lovu tuniakov v rybolovnej oblasti tretej krajiny pochádzať z Demokratickej republiky Svätého Tomáša a Princovho ostrova alebo prípadne z krajín AKT; – v prípade flotily plavidiel s lovnými šnúrami na lov na hladine musí minimálne 20 % námorníkov nalodených počas rybárskej sezóny v rybolovnej oblasti tretej krajiny pochádzať z Demokratickej republiky Svätého Tomáša a Princovho ostrova alebo prípadne z krajín AKT. 2. Vlastníci plavidiel sa budú usilovať nalodiť aj ďalších námorníkov z Demokratickej republiky Svätého Tomáša a Princovho ostrova. 3. Vlastníci lodí si slobodne vyberajú námorníkov, ktorých nalodia na svoje plavidlá, spomedzi námorníkov uvedených v zozname spôsobilých a kvalifikovaných námorníkov, ktorý je k dispozícii u orgánov Demokratickej republiky Svätého Tomáša a Princovho ostrova a zástupcov vlastníkov. 4. Vlastník plavidla alebo jeho zástupca oznámi príslušnému orgánu Demokratickej republiky Svätého Tomáša a Princovho ostrova mená námorníkov, ktorých nalodí na príslušné plavidlo, a uvedie ich postavenie v posádke. 5. Deklarácia Medzinárodnej organizácie práce (MOP) o základných zásadách a právach pri práci sa v plnom rozsahu uplatňuje na námorníkov najatých na plavidlá Európskej únie. Predovšetkým ide o slobodu združovania a o skutočné uznanie práva na kolektívne vyjednávanie pracovníkov, ako aj o odstránenie diskriminácie v súvislosti so zamestnaním a povolaním. 6. Pracovné zmluvy námorníkov z Demokratickej republiky Svätého Tomáša a Princovho ostrova a z krajín AKT, ktorých kópia sa odovzdáva na ministerstvo práce, ministerstvo rybárstva a signatárom týchto zmlúv, sa uzatvárajú medzi zástupcom/zástupcami vlastníkov plavidiel a námorníkmi a/alebo ich odbormi alebo ich zástupcami. Tieto zmluvy zaručia námorníkom účasť na systéme sociálneho zabezpečenia, ktorý sa na nich uplatňuje, v súlade s uplatniteľným právnym predpisom, vrátane životného poistenia, zdravotného a úrazového poistenia. 7. Mzdu námorníkov vyplácajú vlastníci plavidiel. Jej výška sa stanoví spoločnou dohodou medzi vlastníkmi plavidiel alebo ich zástupcami a námorníkmi a/alebo ich odbormi alebo ich zástupcami. Podmienky odmeňovania námorníkov však nesmú byť menej výhodné ako podmienky platné pre posádky ich vlastnej krajiny, a v žiadnom prípade nesmú byť menej výhodné ako stanovujú normy MOP. 8. Každý námorník najatý plavidlami Európskej únie sa musí dostaviť ku kapitánovi určeného plavidla v deň predchádzajúci navrhnutému dňu jeho nalodenia. Ak sa námorník nedostaví v uvedený deň a hodinu nalodenia, vlastníkovi plavidla automaticky zaniká povinnosť tohto námorníka nalodiť. Kapitola V – Pozorovatelia 1. Plavidlá Európskej únie činné v rámci tohto protokolu vo vodách Demokratickej republiky Svätého Tomáša a Princovho ostrova nalodia pozorovateľov určených ministerstvom rybárstva Demokratickej republiky Svätého Tomáša a Princovho ostrova za týchto podmienok: 1.1. Na požiadanie príslušných orgánov Demokratickej republiky Svätého Tomáša a Princovho ostrova vezmú plavidlá Európskej únie na palubu pozorovateľa určeného týmto orgánom, pričom jeho úlohou je overiť skutočný úlovok vo vodách Demokratickej republiky Svätého Tomáša a Princovho ostrova. 1.2. Príslušné orgány Demokratickej republiky Svätého Tomáša a Princovho ostrova vypracujú zoznam plavidiel určených na nalodenie pozorovateľa, ako aj zoznam pozorovateľov určených na nalodenie. Tieto zoznamy sa pravidelne aktualizujú. Európskej komisii sa oznamujú hneď po ich vypracovaní a potom každé tri (3) mesiace, v súvislosti s ich prípadnou aktualizáciou. 1.3. Príslušné orgány Demokratickej republiky Svätého Tomáša a Princovho ostrova oznámia, pokiaľ možno elektronickou poštou, Delegácii Európskej únie v Gabone a príslušným vlastníkom plavidiel alebo ich zástupcom meno pozorovateľa určeného na nalodenie na palubu plavidla v čase vydania oprávnenia na rybolov alebo najneskôr do 15 dní pred stanoveným dátumom nalodenia pozorovateľa. 2. Pozorovateľ je prítomný na palube počas jedného výjazdu. Na výslovnú žiadosť príslušných orgánov Demokratickej republiky Svätého Tomáša a Princovho ostrova však možno toto nalodenie rozložiť na viacero plavieb, v závislosti od priemerného trvania plavieb plánovaných pre určené plavidlo. Túto žiadosť vysloví príslušný orgán pri oznámení mena pozorovateľa určeného na nalodenie na príslušné plavidlo. 3. Podmienky nalodenia pozorovateľa sú vymedzené spoločnou dohodou medzi vlastníkom plavidla alebo jeho zástupcom a príslušným orgánom. 4. Nalodenie a vylodenie pozorovateľa sa uskutočňuje v prístave, ktorý zvolí vlastník plavidla. Nalodenie sa uskutoční na začiatku prvej plavby do vôd Demokratickej republiky Svätého Tomáša a Princovho ostrova podľa oznámenia zoznamu určených plavidiel. 5. Dotknutí majitelia plavidiel oznámia do dvoch týždňov a s predstihom desať dní dátumy a prístavy v subregióne určené na nalodenie a vylodenie pozorovateľov. 6. V prípade, že sa pozorovateľ nalodí v krajine mimo Demokratickej republiky Svätého Tomáša a Princovho ostrova, náklady na cestu pozorovateľa zaplatí vlastník plavidla. Ak plavidlo, ktoré má na palube pozorovateľa, opustí rybolovnú oblasť Demokratickej republiky Svätého Tomáša a Princovho ostrova, musia sa na náklady vlastníka plavidla prijať všetky opatrenia na zabezpečenie čo najrýchlejšieho návratu pozorovateľa. 7. V prípade neprítomnosti pozorovateľa na dohodnutom mieste a v dohodnutom čase (do nasledujúcich dvanástich hodín), zaniká automaticky povinnosť vlastníka plavidla nalodiť tohto pozorovateľa. 8. K pozorovateľovi sa na palube plavidla pristupuje ako k dôstojníkovi. Počas výkonu činností plavidla vo vodách Demokratickej republiky Svätého Tomáša a Princovho ostrova pozorovateľ vykonáva tieto úlohy: 8.1. pozoruje rybolovné činnosti plavidiel; 8.2. preveruje polohu plavidiel zapojených do rybolovných činností; 8.3. vypracúva súpis použitého rybárskeho výstroja; 8.4. preveruje údaje o úlovkoch v rybolovných vodách Demokratickej republiky Svätého Tomáša a Princovho ostrova, ktoré sú uvedené v palubnom denníku; 8.5. preveruje percentuálny podiel vedľajších úlovkov a vykonáva odhad objemu obchodovateľných rýb vypustených do mora; 8.6. oznamuje svojmu príslušnému orgánu akýmkoľvek vhodným spôsobom údaje o rybolove vrátane objemu hlavných a vedľajších úlovkov na palube. 9. Kapitán prijíma všetky opatrenia v rámci svojej zodpovednosti, aby zaručil bezpečnosť pozorovateľa pri plnení jeho úloh tak z fyzického, ako aj z psychického hľadiska. 10. Pozorovateľ disponuje všetkými prostriedkami potrebnými na vykonávanie svojich úloh. Kapitán mu umožní prístup ku komunikačným prostriedkom potrebným na vykonávanie jeho úloh, dokumentom, ktoré sa priamo vzťahujú na rybolovné činnosti plavidla vrátane lodného denníka a navigačnej knihy, ako aj k častiam plavidla potrebným na uľahčenie plnenia jeho úloh. 11. Počas svojho pobytu na palube pozorovateľ: 11.1. prijíma všetky vhodné opatrenia, aby podmienky jeho nalodenia, ako aj jeho prítomnosť na palube plavidla, neprerušili rybolovné činnosti, ani v nich nebránili; 11.2. berie ohľad na majetok a vybavenie, ktoré sa nachádza na palube, a zachováva dôvernosť všetkých dokumentov prináležiacich k danému plavidlu. 12. Po skončení obdobia pozorovania a pred opustením plavidla pozorovateľ vypracuje správu o činnostiach, ktorá sa zašle príslušným orgánom Demokratickej republiky Svätého Tomáša a Princovho ostrova a v kópii Európskej komisii. Podpíše ju za prítomnosti kapitána, ktorý do nej môže pridať akékoľvek poznámky, ktoré bude považovať za užitočné, pričom ich potvrdí svojím podpisom. Kópia tejto správy sa odovzdá kapitánovi pri vylodení pozorovateľa. 13. Vlastník plavidla zabezpečí na svoje náklady ubytovanie a stravu pre pozorovateľov za podmienok, ktoré sa poskytujú dôstojníkom, v súlade s praktickými možnosťami plavidla. 14. Mzdu a náklady na sociálne zabezpečenie pozorovateľa hradí Demokratická republika Svätého Tomáša a Princovho ostrova. Kapitola VI – Kontrola a inšpekcia 1. Európske rybárske plavidlá musia dodržiavať opatrenia a odporúčania prijaté Medzinárodnou komisiou pre zachovanie atlantických tuniakov (ICCAT), pokiaľ ide o rybársky výstroj, jeho technickú špecifikáciu a všetky ostatné technické opatrenia, ktoré sa vzťahujú na ich rybolovné činnosti a úlovky. 2. Inšpekčné postupy: Inšpekcie plavidiel Európskej únie, ktoré sú držiteľmi licencie, na mori, v prístave alebo kotvisku v rybolovnej oblasti Demokratickej republiky Svätého Tomáša a Princovho ostrova vykonávajú plavidlá a inšpektori Demokratickej republiky Svätého Tomáša a Princovho ostrova, pričom musí byť jasne rozpoznateľné, že sú poverení kontrolou rybolovu. Predtým, ako vstúpia inšpektori Demokratickej republiky Svätého Tomáša a Princovho ostrova na palubu, informujú plavidlo Európskej únie o svojom rozhodnutí vykonať inšpekciu. Inšpekciu vykonajú najviac dvaja inšpektori, ktorí musia pred vykonaním inšpekcie preukázať svoju totožnosť a kvalifikáciu ako inšpektori. Inšpektori Demokratickej republiky Svätého Tomáša a Princovho ostrova neostanú na palube plavidla Európskej únie dlhšie, ako je potrebné na vykonanie úloh spojených s inšpekciou. Inšpekciu budú viesť tak, aby minimalizovali vplyv na plavidlo, na jeho rybolovnú činnosť a náklad. Demokratická republika Svätého Tomáša a Princovho ostrova môže oprávniť Európsku úniu, aby sa zúčastnila inšpekcie na mori ako pozorovateľ. Kapitán plavidla Európskej únie uľahčí nalodenie a prácu inšpektorov Demokratickej republiky Svätého Tomáša a Princovho ostrova. Na záver každej inšpekcie vypracujú inšpektori Demokratickej republiky Svätého Tomáša a Princovho ostrova správu o inšpekcii. Kapitán plavidla Európskej únie má právo doplniť do správy o inšpekcii svoje poznámky. Správu o inšpekcii podpisuje inšpektor, ktorý správu vypracoval, a kapitán plavidla Európskej únie. Podpisom kapitána na správe o inšpekcii nie je dotknuté právo vlastníka plavidla na obhajobu počas konania týkajúceho sa porušenia predpisov. Ak kapitán odmietne podpísať dokument, musí túto skutočnosť písomne zdôvodniť a inšpektor uvedie poznámku „odmietnutie podpisu“. Pred opustením plavidla odovzdajú inšpektori Demokratickej republiky Svätého Tomáša a Princovho ostrova jednu kópiu správy o inšpekcii kapitánovi plavidla Európskej únie. Demokratická republika Svätého Tomáša a Princovho ostrova zašle Európskej únii do 7 dní po inšpekcii kópiu správy o inšpekcii. KAPITOLA VII – PORUŠENIE PREDPISOV 1. Postup v prípade porušenia predpisov: Každé porušenie predpisov plavidlom Európskej únie, ktoré je držiteľom licencie v súlade s ustanoveniami tejto prílohy, sa musí uviesť v správe o inšpekcii. Táto správa sa do 24 hodín zašle Európskej únii a vlajkovému štátu. Podpisom kapitána na správe o inšpekcii nie je dotknuté právo vlastníka plavidla na obhajobu počas konania týkajúceho sa porušenia predpisov. Kapitán plavidla spolupracuje v priebehu inšpekčného postupu. 2. Zastavenie plavidla – informačné stretnutie: Ak to platné právne predpisy Demokratickej republiky Svätého Tomáša a Princovho ostrova v prípade zisteného porušenia predpisov stanovujú, od každého plavidla EÚ, ktoré porušilo predpisy, sa môže požadovať, aby zastavilo svoju rybolovnú činnosť a, ak je plavidlo na mori, aby sa vrátilo do prístavu Demokratickej republiky Svätého Tomáša a Princovho ostrova. Demokratická republika Svätého Tomáša a Princovho ostrova oznámi Európskej únii najneskôr do 24 hodín akékoľvek zastavenie plavidla Európskej únie, ktoré je držiteľom licencie. K tomuto oznámeniu sú pripojené dôkazy o zistenom porušení predpisov. Pred prijatím akéhokoľvek opatrenia voči plavidlu, kapitánovi, posádke alebo nákladu, okrem opatrení určených na zachovanie dôkazov, Demokratická republika Svätého Tomáša a Princovho ostrova na žiadosť Európskej únie zorganizuje do jedného pracovného dňa od oznámenia o zastavení plavidla informačné stretnutie na objasnenie skutočností, ktoré viedli k zastaveniu plavidla, a na vysvetlenie ďalších možných krokov. Na tomto informačnom stretnutí sa môže zúčastniť zástupca vlajkového štátu plavidla. 3. Sankcia za porušenie predpisov – zmierovací postup: Sankciu za zistené porušenie predpisov stanovuje Demokratická republika Svätého Tomáša a Princovho ostrova podľa ustanovení platných vnútroštátnych právnych predpisov. Ak si vysporiadanie porušenia predpisov vyžaduje súdne konanie a porušenie predpisov zároveň nepredstavuje trestný čin, pred začatím tohto súdneho konania sa spustí zmierovací postup medzi Demokratickou republikou Svätého Tomáša a Princovho ostrova a Európskou úniou na stanovenie sankčných podmienok a stupňa sankcie. Na tomto zmierovacom postupe sa môžu zúčastniť zástupcovia vlajkového štátu plavidla a EÚ. Zmierovací postup sa skončí najneskôr tri dni po oznámení o zastavení plavidla. 4. Súdne konanie – banková záruka: Ak zmierovací postup zlyhá a porušenie predpisov sa rieši pred príslušným súdom, vlastník plavidla, ktoré porušilo predpisy, zloží v banke určenej Demokratickou republikou Svätého Tomáša a Princovho ostrova bankovú záruku, ktorej výška stanovená Demokratickou republikou Svätého Tomáša a Princovho ostrova pokrýva náklady spojené so zastavením plavidla, odhadovanú pokutu a prípadné odškodné. Banková záruka zostáva zablokovaná až do skončenia súdneho konania. Banková záruka sa po vyhlásení rozsudku bezodkladne uvoľní a vráti vlastníkovi plavidla: a) v plnej výške, ak nebola uložená žiadna sankcia; b) vo výške rozdielu, ak sankcia vedie k pokute, ktorá je nižšia ako výška bankovej záruky. Demokratická republika Svätého Tomáša a Princovho ostrova informuje Európsku úniu o výsledkoch súdneho konania do siedmich dní od vyhlásenia rozsudku. 5. Uvoľnenie plavidla a posádky: Plavidlo a jeho posádka môžu opustiť prístav hneď po uhradení sankcie vyplývajúcej zo zmierovacieho postupu alebo hneď po zložení bankovej záruky. Dodatky 1 – Žiadosť o vydanie oprávnenia na rybolov 2 – Vzor hlásenia o úlovkoch 3 – Geografické súradnice oblasti so zákazom rybolovu 4 – Formát správ VMS o polohe 5 – Usmernenia na zavedenie elektronického systému na oznamovanie údajov o rybolovných činnostiach (systém ERS) Dodatok 1 DOHODA O RYBOLOVE MEDZI DEMOKRATICKOU REPUBLIKOU SVÄTÉHO TOMÁŠA A PRINCOVHO OSTROVA A EURÓPSKOU ÚNIOU ŽIADOSŤ O OPRÁVNENIE NA RYBOLOV I. ŽIADATEĽ 1. Meno/názov vlastníka plavidla: ............................................................................................................................ 2. Adresa vlastníka plavidla: ........................................................................................................................ 2. Názov združenia alebo meno zástupcu vlastníka plavidla: ..................................................................... 3. Adresa združenia alebo zástupcu vlastníka plavidla: ............................................................... 4. Telefónne číslo:.................................................. Faxové číslo: ................................... E-mail: …………… 5. Meno kapitána: ......................................... Štátna príslušnosť: ................. E-mail: ………………………… II. PLAVIDLO A JEHO IDENTIFIKÁCIA 1. Názov plavidla: ............................................................................................................................................... 2. Vlajkový štát:....................................................................................................................... 3. Vonkajšie registračné číslo plavidla: ………….................................................................................... 4. Domovský prístav: …………………. MMSI: ………….……Číslo IMO:…….…….… 5. Dátum nadobudnutia súčasnej vlajky: ........../........./.............. Predchádzajúci vlajkový štát (ak existoval): ………... 6. Rok a miesto výroby: ....../......./.......... v…………........ Rádiový volací znak: ............................... 7. Frekvencia: ………….............. Satelitné telefónne číslo: ……………..…………...…… 8. Materiál trupu: Oceľ ¨ Drevo ¨ Polyester ¨ Iný materiál ¨ ……………………………. III. TECHNICKÉ VLASTNOSTI PLAVIDLA A VÝSTROJA 1. Celková dĺžka: .................................................. Šírka: ....................................... 2. Hrubá tonáž (vyjadrená v GT): .................................. Čistá tonáž: ……………….…………… 3. Výkon hlavného motora v kW: .......................Značka: ................................. Typ: …..................... 4. Typ plavidla:. ¨ Plavidlo na lov tuniakov vlečnou sieťou ¨ Plavidlo s lovnými šnúrami na lov na hladine 5. Rybársky výstroj: ...................................... …………… 6. Rybolovné oblasti: ……………………………………… Cieľové druhy: ………………………………. 7. Prístav určený na vylodenie: ………………………………….……………………… 8. Celkový počet členov posádky na palube: .................................................................................................................... 9. Spôsob konzervovania na palube: Čerstvé ¨ Chladenie ¨ Zmiešané ¨ Zmrazenie ¨ 10. Zmrazovacia kapacita/24 hodín (v tonách): .................Kapacita skladovacích priestorov: ............... Počet: ..... 11. Transpondér VMS: Výrobca: …………………… Model: …………………. Sériové číslo: ………………… Verzia softvéru: ........................................................... Satelitný operátor: ……………….. Ja, dolupodpísaný, potvrdzujem, že informácie uvedené v tejto žiadosti sú pravdivé a poskytnuté v dobrej viere. V ............................................... dňa ...................................... Podpis žiadateľa ................................................................... Dodatok 2 VZOR HLÁSENIA O ÚLOVKOCH || || || Lovná šnúra Živá návnada Vaková sieť Vlečná sieť Iné || || || || || || || || || || || || || Názov plavidla: ……………………………………………………………………. || Hrubá tonáž: …………………………………………………............................. || VYPLÁVANIE plavidla: NÁVRAT plavidla: || Mesiac || Deň || Rok || Prístav || || || Vlajkový štát: ……………………………………………………………………........................... || Kapacita– (TM): ……………………………………………........ || || || || || || || || Registračné číslo: ………………………………………………………………................................... || Kapitán: ……………………………………………………….... || || || || Vlastník plavidla: ………………………………………………………….......................... || Počet členov posádky: ….…………………………………………………........................ || || || || || || || || Adresa: ………………………………………………………………………….... || Dátum správy: ………………………………………………...... || || || || (Autor správy): ………………………………………………................................. || Počet dní na mori: || || Počet dní rybolovu: Počet záťahov: || || Číslo plavby na účel rybolovu: || || || || || || Dátum || Sektor || Teplota vody na hladine (v ºC) || Rybolovné úsilie Počet použitých háčikov || Capturas (Úlovky) || Isco usado na pesca (Použitá návnada) || Mesiac || Deň || Zemepisná šírka S/J || Zemepisná dĺžka V/Z || Tuniak modroplutvý alebo južný Thunnus thynnus alebo maccoyi || Tuniak žltoplutvý Thunnus albacares || (Tuniak okatý) Thunnus Obesus || (Tuniak dlhoplutvý) Thunnus alalunga || (Mečiar veľký) Xiphias gladius || (Marlín pruhovaný) (Kopijonos belavý ) Tetraptunus audax alebo albidus || (Marlín čierny) Makaira indica || (Plachetníky) Istiophorus albicane alebo platypterus || Tuniak pruhovaný Katsuwonus pelamis || (Zmiešané úlovky) || Celkové denné množstvo (hmotnosť len v kg) || Sajra zobcová || Kalmárovité a gordanovité n. n. i. || Živá návnada || (Iné) || || || || || || || Počet || Hmotnosť v kg || Počet || kg || Počet || kg || Počet || kg || Počet || kg || Počet || kg || Počet || kg || Počet || kg || Počet || kg || Počet || kg || Počet || kg || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || VYLODENÉ MNOŽSTVÁ (V KG) || || || || || || || || || || || || || || || || || || || || || || || || || || || || Poznámky || || || || || 1 – Použite jednu tabuľku na mesiac a jeden riadok na deň. || || 2 – „Deň“ znamená deň, keď sa lovné šnúry na lov na hladine spustia na more. || 4 – Posledný riadok (vylodené množstvá) sa musí vyplniť až po skončení plavby na účel rybolovu. Treba uviesť skutočnú hmotnosť v čase vylodenia. || || || || 3 – Oblasť rybolovu označuje polohu plavidla. Zaokrúhlite na minúty a zaznamenajte stupeň zemepisnej šírky a dĺžky. Uveďte S/J a V/Z. || || 5 – Všetky uvedené informácie sú prísne dôverné. || || || Dodatok 3 Geografické súradnice oblasti so zákazom rybolovu Zemepisná šírka || || Zemepisná dĺžka || Stupne || Minuty || Sekundy || || Stupne || || Minuty || Sekundy 03 || 02 || 22 || S || || 07 || 07 || 31 || V || 02 || 50 || 00 || S || || 07 || 25 || 52 || V || 02 || 42 || 38 || S || || 07 || 36 || 25 || V || 02 || 20 || 59 || S || || 06 || 52 || 45 || V || 01 || 40 || 12 || S || || 05 || 57 || 54 || V || 01 || 09 || 17 || S || || 04 || 51 || 38 || V || 01 || 13 || 15 || S || || 04 || 41 || 27 || V || 01 || 21 || 29 || S || || 04 || 24 || 14 || V || 01 || 31 || 39 || S || || 04 || 06 || 55 || V || 01 || 42 || 50 || S || || 03 || 50 || 23 || V || 01 || 55 || 18 || S || || 03 || 34 || 33 || V || 01 || 58 || 53 || S || || 03 || 53 || 40 || V || 02 || 02 || 59 || S || || 04 || 15 || 11 || V || 02 || 05 || 10 || S || || 04 || 24 || 56 || V || 02 || 10 || 44 || S || || 04 || 47 || 58 || V || 02 || 15 || 53 || S || || 05 || 06 || 03 || V || 02 || 19 || 30 || S || || 05 || 17 || 11 || V || 02 || 22 || 49 || S || || 05 || 26 || 57 || V || 02 || 26 || 21 || S || || 05 || 36 || 20 || V || 02 || 30 || 08 || S || || 05 || 45 || 22 || V || 02 || 33 || 37 || S || || 05 || 52 || 58 || V || 02 || 36 || 38 || S || || 05 || 59 || 00 || V || 02 || 45 || 18 || S || || 06 || 15 || 57 || V || 02 || 50 || 18 || S || || 06 || 26 || 41 || V || 02 || 51 || 29 || S || || 06 || 29 || 27 || V || 02 || 52 || 23 || S || || 06 || 31 || 46 || V || 02 || 54 || 46 || S || || 06 || 38 || 07 || V || 03 || 00 || 24 || S || || 06 || 56 || 58 || V || 03 || 01 || 19 || S || || 07 || 01 || 07 || V || 03 || 01 || 27 || S || || 07 || 01 || 46 || V || 03 || 01 || 44 || S || || 07 || 03 || 07 || V || 03 || 02 || 22 || S || || 07 || 07 || 31 || V || || || || || || || || || Dodatok 4 FORMÁT SPRÁVY VMS O POLOHE Údaj || Kód || Povinné/nepovinné || Obsah Začiatok záznamu || SR || O || Systémový údaj označujúci začiatok záznamu Príjemca || AD || O || Údaj o správe – príjemca – trojmiestny abecedný kód krajiny (ISO-3166) Odosielateľ || FR || O || Údaj o správe – odosielateľ – trojmiestny abecedný kód krajiny (ISO-3166) Vlajkový štát || FS || O || Údaj o správe – vlajkový štát – trojmiestny abecedný kód (ISO-3166) Typ správy || TM || O || Údaj o správe – typ správy (ENT, POS, EXI) Rádiový volací znak (IRCS) || RC || O || Údaj o plavidle– medzinárodný rádiový volací znak plavidla (IRCS) Interné referenčné číslo zmluvnej strany || IR || F || Údaj o plavidle – jedinečné číslo zmluvnej strany – trojmiestny abecedný kód (ISO-3166), za ktorým nasleduje číslo Externé registračné číslo || XR || O || Údaj o plavidle – číslo uvedené na boku plavidla (ISO 8859.1) Zemepisná šírka || LT || O || Údaj o polohe plavidla – poloha v stupňoch a desatinných stupňoch S/J DD.ddd (WGS84) Zemepisná dĺžka || LG || O || Údaj o polohe plavidla – poloha v stupňoch a desatinných stupňoch V/Z DD.ddd (WGS84) Kurz || CO || O || Kurz plavidla na stupnici 360° Rýchlosť || SP || O || Rýchlosť plavidla v desiatkach uzlov Dátum || DA || O || Údaj o polohe plavidla – dátum záznamu polohy UTC (RRRRMMDD) Čas || TI || O || Údaj o polohe plavidla – čas záznamu polohy UTC (HHMM) Koniec záznamu || ER || O || Systémový údaj označujúci koniec záznamu Údaje sa zasielajú v takto štruktúrovanej podobe: Použité znaky musia zodpovedať norme ISO 8859.1 Začiatok správy sa označuje dvojitou lomkou (//) a kódom „SR“. Každý údaj je určený svojím kódom a od ostatných údajov ho oddeľuje dvojitá lomka (//). Údaj od kódu oddeľuje jedna lomka (/). Koniec správy sa označuje kódom „ER“, po ktorom nasleduje dvojitá lomka (//). Nepovinné údaje sa musia vložiť medzi začiatok a koniec správy. Dodatok 5 Usmernenia na zavádzanie elektronického systému oznamovania údajov týkajúcich sa rybolovných činností (systém ERS) Všeobecné ustanovenia 1. Každé rybárske plavidlo EÚ musí byť vybavené elektronickým systémom, ďalej len „systém ERS“, ktorý je schopný zaznamenávať a vysielať údaje týkajúce sa rybolovnej činnosti plavidla, ďalej len „údaje ERS“, keď toto plavidlo pôsobí vo vodách Demokratickej republiky Svätého Tomáša a Princovho ostrova. 2. Plavidlo EÚ, ktoré nie je vybavené systémom ERS alebo ktorého systém ERS nie je funkčný, nie je oprávnené vstúpiť do vôd Demokratickej republiky Svätého Tomáša a Princovho ostrova na účel rybolovných činností. 3. Údaje ERS sa vysielajú v súlade s postupmi vlajkového štátu plavidla, čiže sú najprv zaslané stredisku monitorovania rybolovu (ďalej len „FMC“) vlajkového štátu, ktoré zabezpečí ich automatické sprístupnenie stredisku monitorovania rybolovu Demokratickej republiky Svätého Tomáša a Princovho ostrova. 4. Vlajkový štát a Demokratická republika Svätého Tomáša a Princovho ostrova sa ubezpečia, že ich FMC sú vybavené informačnými systémami a softvérmi potrebnými na automatické zasielanie údajov ERS vo formáte XML dostupnom na adrese [http://ec.europa.eu/cfp/control/codes/index_en.htm] a že majú k dispozícii postup na ukladanie údajov, ktorý umožňuje počas obdobia najmenej troch rokov zaznamenávať a uchovávať údaje ERS v počítačovo spracovateľnom formáte. 5. Akákoľvek zmena alebo aktualizácia tohto formátu sa musí označiť a datovať a musí byť funkčná šesť (6) mesiacov po jej zavedení. 6. Na zasielanie údajov ERS sa musia použiť prostriedky elektronickej komunikácie spravované Európskou komisiou v mene EÚ a označené ako DEH (Data Exchange Highway). 7. Vlajkový štát i Demokratická republika Svätého Tomáša a Princovho ostrova menujú styčnú osobu pre ERS, ktorá bude kontaktnou osobou. a) Styčné osoby pre ERS sú menované na obdobie minimálne šesť (6) mesiacov. b) Ešte pred spustením výroby ERS dodávateľom si strediská FMC vlajkového štátu a Demokratickej republiky Svätého Tomáša a Princovho ostrova navzájom oznámia kontaktné údaje ich styčnej osoby pre ERS (meno, adresu, telefónne číslo, faxové číslo, e-mailovú adresu). c) Každá zmena kontaktných údajov tejto osoby zodpovednej za ERS sa musí bezodkladne oznámiť. Vypracovanie a oznamovanie údajov ERS 8. Rybárske plavidlo EÚ musí: a) denne oznámiť údaje ERS za každý deň strávený vo vodách Demokratickej republiky Svätého Tomáša a Princovho ostrova; b) v prípade každej rybolovnej činnosti zaznamenať množstvá každého uloveného druhu uchovaného na palube ako cieľový druh či ako vedľajší úlovok, alebo vypustených do mora; c) v prípade každého druhu označeného v oprávnení na rybolov vydanom Demokratickou republikou Svätého Tomáša a Princovho ostrova sa musia hlásiť aj nulové úlovky; d) každý druh musí byť označený svojím trojmiestnym abecedným kódom FAO; e) množstvá sú vyjadrené v kilogramoch živej hmotnosti a ak sa to vyžaduje, aj počtom kusov; f) zaznamenať do údajov ERS pre každý druh preložené a/alebo vylodené množstvá; g) zaznamenať do údajov ERS pri každom vstupe do vôd Demokratickej republiky Svätého Tomáša a Princovho ostrova (správa COE) a pri opustení týchto vôd (správa COX) osobitnú správu obsahujúcu v prípade každého druhu označeného v oprávnení na rybolov vydanom Demokratickou republikou Svätého Tomáša a Princovho ostrova množstvá, ktoré sa uchovali na palube pri každom prechode; h) denne zasielať údaje ERS stredisku FMC vlajkového štátu vo formáte uvedenom v odseku 3, a to najneskôr o 23:59 UTC. 9. Kapitán zodpovedá za presnosť zaznamenaných a zaslaných údajov ERS. 10. Stredisko FMC vlajkového štátu automaticky a okamžite odošle údaje ERS stredisku FMC Demokratickej republiky Svätého Tomáša a Princovho ostrova. 11. Stredisko FMC Demokratickej republiky Svätého Tomáša a Princovho ostrova potvrdí prijatie údajov ERS odpoveďou na správu a spracúva údaje ERS spôsobom, pri ktorom sa zachová ich dôvernosť. Porucha systému ERS na palube plavidla a/alebo zasielania údajov ERS medzi plavidlom a strediskom FMC vlajkového štátu 12. Vlajkový štát bezodkladne informuje kapitána a/alebo vlastníka plavidla plaviaceho sa pod jeho vlajkou alebo jeho zástupcu o každej technickej poruche systému ERS nainštalovaného na palube plavidla alebo o nefunkčnosti zasielania údajov ERS medzi plavidlom a strediskom FMC vlajkového štátu. 13. Vlajkový štát informuje Demokratickú republiku Svätého Tomáša a Princovho ostrova o zistenej poruche a o opravných opatreniach, ktoré boli prijaté. 14. V prípade poruchy systému ERS na palube plavidla kapitán a/alebo vlastník plavidla zabezpečí/ia opravu alebo výmenu systému ERS v lehote desiatich dní. Pokiaľ plavidlo počas tejto desaťdňovej lehoty pristane v prístave, plavidlo bude môcť pokračovať v rybolovných činnostiach vo vodách Demokratickej republiky Svätého Tomáša a Princovho ostrova až keď bude jeho systém ERS bezchybne fungovať, okrem prípadov, keď na to Demokratická republika Svätého Tomáša a Princovho ostrova vydá oprávnenie. 15. Po zistení technickej poruchy systému ERS nesmie rybárske plavidlo opustiť prístav skôr ako: a) jeho systém ERS bude opäť funkčný podľa požiadaviek vlajkového štátu a Demokratickej republiky Svätého Tomáša a Princovho ostrova, alebo b) na to dostane oprávnenie od vlajkového štátu. V poslednom menovanom prípade vlajkový štát informuje Demokratickú republiku Svätého Tomáša a Princovho ostrova o svojom rozhodnutí predtým, než plavidlo opustí prístav. 16. Každé plavidlo EÚ pôsobiace vo vodách Demokratickej republiky Svätého Tomáša a Princovho ostrova s nefunkčným systémom ERS bude musieť každý deň najneskôr o 23:59 UTC zaslať všetky údaje ERS stredisku FMC vlajkového štátu akýmkoľvek iným dostupným prostriedkom elektronickej komunikácie, ku ktorej má prístup stredisko FMC Demokratickej republiky Svätého Tomáša a Princovho ostrova. 17. Údaje ERS, ktoré nebolo možné sprístupniť Demokratickej republike Svätého Tomáša a Princovho ostrova prostredníctvom systému ERS z dôvodu poruchy systému, zašle stredisko FMC vlajkového štátu stredisku FMC Demokratickej republiky Svätého Tomáša a Princovho ostrova inou elektronickou formou, na ktorej sa vzájomne dohodnú. Takéto alternatívne zaslanie sa bude považovať za prioritné, pričom sa zohľadní, že môže dôjsť k nedodržaniu lehôt na zaslanie, ktoré sa uplatňujú za bežných okolností. 18. Ak stredisko FMC Demokratickej republiky Svätého Tomáša a Princovho ostrova nedostane údaje ERS plavidla počas troch po sebe nasledujúcich dní, môže Demokratická republika Svätého Tomáša a Princovho ostrova dať plavidlu pokyn, aby sa okamžite dostavilo do prístavu určeného Demokratickou republikou Svätého Tomáša a Princovho ostrova na účel vyšetrovania. Porucha stredísk FMC – neprijatie údajov ERS strediskom FMC Demokratickej republiky Svätého Tomáša a Princovho ostrova 1. Pokiaľ jedno zo stredísk FMC nedostane údaje ERS, styčná osoba pre ERS o tom bezodkladne informuje styčnú osobu pre ERS v druhom stredisku FMC a v prípade potreby spolupracuje na vyriešení problému. 2. Pred uvedením ERS do prevádzky sa stredisko FMC vlajkového štátu a stredisko FMC Demokratickej republiky Svätého Tomáša a Princovho ostrova navzájom dohodnú na alternatívnych spôsoboch elektronickej komunikácie, ktoré bude treba použiť na zasielanie údajov ERS v prípade poruchy stredísk FMC, a bezodkladne sa navzájom informujú o každej zmene. 3. Pokiaľ stredisko FMC Demokratickej republiky Svätého Tomáša a Princovho ostrova oznámi, že nedostalo údaje ERS, stredisko FMC vlajkového štátu zistí príčiny problému a prijme vhodné opatrenia na jeho vyriešenie. Stredisko FMC vlajkového štátu informuje do 24 hodín po zistení poruchy stredisko FMC Demokratickej republiky Svätého Tomáša a Princovho ostrova a EÚ o výsledkoch a prijatých opatreniach. 4. Pokiaľ si vyriešenie problému žiada viac ako 24 hodín, stredisko FMC vlajkového štátu bezodkladne zašle stredisku FMC Demokratickej republiky Svätého Tomáša a Princovho ostrova chýbajúce údaje ERS prostredníctvom jedného z alternatívnych elektronických médií uvedených v bode 17. 5. Demokratická republika Svätého Tomáša a Princovho ostrova informuje svoje príslušné kontrolné útvary, aby plavidlá EÚ neboli obvinené z porušovania predpisov pre poruchu jedného zo stredísk FMC. Údržba strediska FMC 1. Plánovaná údržba strediska FMC (program údržby), ktorá by mohla ovplyvniť výmenu údajov ERS, sa musí oznámiť druhému stredisku FMC najmenej 72 hodín vopred, pokiaľ možno s uvedením dátumu a trvania údržby. V prípade neplánovanej údržby sa tieto informácie oznámia druhému stredisku FMC ihneď, ako to je možné. 2. Počas údržby sa môže sprístupnenie údajov ERS odložiť, kým systém nebude opäť funkčný. Príslušné údaje ERS sa sprístupnia hneď po skončení údržby. 3. Ak údržba trvá viac ako 24 hodín, údaje ERS sa zašlú druhému stredisku FMC prostredníctvom alternatívnych elektronických médií uvedených v bode 17. 4. Demokratická republika Svätého Tomáša a Princovho ostrova informuje svoje príslušné kontrolné útvary, aby plavidlá EÚ neboli obvinené z porušovania predpisov pre údržbu jedného zo stredísk FMC. PRÍLOHA II Rozsah zverenej právomoci a postup na stanovenie pozície Únie v spoločnom výbore 1. Komisia sa oprávňuje rokovať s Demokratickou republikou Svätého Tomáša a Princovho ostrova a vo vhodných prípadoch a pri dodržaní bodu 3 tejto prílohy schvaľovať zmeny protokolu týkajúce sa na týchto otázok: a) revízia rybolovných možností v súlade s článkami 5 a 6 protokolu; b) rozhodnutie o podrobných pravidlách sektorovej podpory v súlade s článkom 3 protokolu; c) technická špecifikácia a podrobné pravidlá v rozsahu právomoci spoločného výboru v súlade s prílohou k protokolu. 2. V spoločnom výbore zriadenom na základe dohody o partnerstve v sektore rybolovu Únia: a) koná v súlade s cieľmi, ktoré sleduje v rámci spoločnej rybárskej politiky; b) koná v súlade so závermi Rady z 19. marca 2012 o oznámení Komisie o vonkajšom rozmere spoločnej rybárskej politiky; c) podporuje pozície, ktoré sú v súlade s príslušnými pravidlami prijatými regionálnymi organizáciami pre riadenie rybárstva. 3. Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1), prijmú sa potrebné opatrenia, aby sa v pozícii, ktorá sa bude zastávať v mene Únie, zohľadnili najnovšie štatistické, biologické a iné údaje, ktoré boli oznámené Komisii. Na uvedený účel a na základe uvedených údajov predložia útvary Komisie v dostatočnom predstihu pred príslušným zasadnutím spoločného výboru Rade alebo jej prípravným orgánom na posúdenie a schválenie pracovný dokument, v ktorom sa uvedú konkrétne prvky plánovanej pozície Únie. V súvislosti s otázkami uvedenými v bode 1) písm. a) schvaľuje Rada navrhnutú pozíciu Únie kvalifikovanou väčšinou hlasov. V ostatných prípadoch sa pozícia Únie navrhnutá v prípravnom dokumente považuje za schválenú, pokiaľ členské štáty v počte, ktorý zodpovedá blokujúcej menšine, nevznesú námietku počas zasadnutia prípravného orgánu Rady alebo do 20 dní od doručenia prípravného dokumentu, podľa toho, čo nastane skôr. Ak sa vznesie takáto námietka, vec sa predloží Rade. Ak v priebehu ďalších zasadnutí ani na mieste nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom. Komisia sa vyzýva, aby v náležitom čase prijala všetky potrebné opatrenia nadväzujúce na rozhodnutie spoločného výboru, a to v príslušných prípadoch vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia. [1] Ú. v. EÚ L 286, 29.10.2008, s. 33. [2] http://www.un.org/Depts/los/LEGISLATIONANDTREATIES/losic/losic9ef.pdf